b"\n_START_ARTICLE_\nDiego Ca\xc3\xb1amero Valle\n_START_SECTION_\nBiografia\n_START_PARAGRAPH_\nVa comen\xc3\xa7ar en el moviment sindicalista dels camperols andalusos el 1974, amb nom\xc3\xa9s 16 anys. El 1977 fou detingut i apallissat per la gu\xc3\xa0rdia civil a Cantillana (prov\xc3\xadncia de Sevilla) per repartir octavetes reivindicatives. Des de mar\xc3\xa7 del 1984 \xc3\xa9s secretari general del Sindicat d'Obrers del Camp (SOC). El 1986 fou condemnat a un mes i un dia de pres\xc3\xb3 per haver participat en l'ocupaci\xc3\xb3 de la finca El Garrotal, a El Coronil. Del 1991 al 2001 fou alcalde d'El Coronil pel CUT-BAI (actual CUT i integrat a Esquerra Unida)._NEWLINE_Ha participat en nombroses accions reivindicatives contra propietaris agr\xc3\xadcoles, cosa que li ha provocat nombroses querelles judicials i l'enemistat de la patronal agr\xc3\xa0ria ASAJA. El 2006 fou denuncia per inj\xc3\xbaries per afirmar que Cayetana Fitz-James Stuart, duquessa d'Alba, contractava treballadors irregulars a les seves finques. El 2007 fou nomenat portaveu nacional del Sindicato Andaluz de Trabajadores (SAT) i ocup\xc3\xa0 el c\xc3\xa0rrec fins al 4 d'octubre de 2015 quan, en ocasi\xc3\xb3 del 2n Congr\xc3\xa9s del SAT, fou substitu\xc3\xaft per \xc3\x93scar Reina."